
Kush ishte Oskar Uajlldi? 

Lindur: Tetor 16, 1854, Dublin, Irlandë 

Vdiq: Nëntor 30, 1900 (46 vjeç), Paris, Francë 

Profesioni: Dramaturg, romancier, poet 

Kombësia:Irlandez 

Oscar Fingal O ’Flahertie Wills Wilde, i njohur për 
mençurinë e tij therëse, ka qënë një nga dramaturgët 
më të suksesshëm të Londrës Viktoriane së vonë dhe 
një nga njerëzit më të mëdhenj të kohës. 

Oskar Uajlldi lindi në Dublin në 1854 dhe vdiq në 
1900. I ati i tij ishte një kirurg i njohur, kurse e ëma 
një shkrimtare e suksesshme dhe nacionaliste 
irlandeze. 

Pas studimeve në Dublin, ai shkoi në Oksford ku 
u njoh me Xhon Raskin, një profesor, që i takonte 
lëvizjes Estete. Uajlldi u bë një nga udhëheqësit e kësaj 
lëvizjeje që promovoi “art për hir të artit” dhe i 
përmbahej idesë se arti duhet të jetë thjesht në kërkim 
të së bukurës, pa u shqetësuar për aspektin moral apo 
shoqëror. 

Ai udhëtoi në Evropë dhe Shtetet e Bashkuara për 
të mbajtur leksione, dhe u vendos në Paris ku takoi 
disa shkrimtarë të rëndësishëm francez të shekullit: 
Verlaine, Zola, Dode dhe Hygo. I kthyer në Londër në 
1884, ai u martua me Konstanca Lloid dhe pati dy djem 
me të: Siril dhe Vivian, emrat e të cilëve ua vuri dy 
personazheve të tij në esenë “Dekadenca e gënje- 



shtrës”. Ai pati një marrëdhënie seksuale me Lordin 
Alfred Daugllas dhe u burgos për dy vjet me punë të 
rëndë për homoseksualitet në burgun e Reading. Në 
1897, emigroi në Francë dhe vdiq i vetmuar në Paris 
në 1900. 

Ai shkroi shumë drama (Dukesha e Padovës, 1883; 
Rëndësia e të qënit i sinqertë, 1895; Një bashkëshort 
ideal, 1895...), disa poezi (Poema, 1881; Ballada e 
burgut Reading, 1898...), një roman (Portreti i Dorian 
Greit, 1891), një ese (Synimet, 1891) dhe krijime të 
tjera (Fantazma e Kantervillit, 1887; Krimi i Lord Artur 
Savil dhe tregime të tjera, 1891), si edhe përralla për 
fëmijë e të rritur. 

Shumë biografë mendojnë se Uajlldi kishte dy 
koncepte antinomiane 1 lidhur me estetikën që përkojnë 
me dy periudhat e jetës së tij. Në periudhën e parë ai 
mbështeti sipërfaqshmërinë. Ai mendonte, ashtu si 
Xhon Raskin, se kuptimi i punës qëndron në formën 
dhe stilin e vet. Kështu, në parathënien e “Portretit të 
Dorian Greit”, ai shkroi: “ Artisti është krijuesi i gjërave 
të bukura...Nuk ekziston një gjë e tillë si libër i 
moraishëm apo i pamoralshëm. Librat janë të shkruara 
mirë ose keq. Kjo është e gjitha. ...” 

Në periudhën e dytë të jetës së tij, pas burgosjes, 
ai përqafoi një vizion të kundërt. Mënyra e tij e të 
shkruarit ndryshoi dhe ai përdori stile më tradicionale. 
Ai thotë tek “De Profundis”: “Të jesh i sipërfaqshëm, 
është krini. ” 

“Dekadenca e gënjeshtrës” korrespondon me 


1 Antinomiane - që kundërshton ligjet morale; 



periudhën e parë të koncepteve estetike të Uajlldit. Ajo 
i përket tërësisht lëvizjes estetike që luftonte kundër 
natyrës së keqe të brendshme dhe përpiqet që ta 
përmirësojë atë me artifica dhe art. 

Uajlldi ka qënë socialist i vendosur të cilën e 
argumentonte me fjalët “... do të ketë vlera edhe sikur 
vetëm për faktin se çon në individualizëm”. Provoi të 
ishte anarshist dhe pacifist. Eseja e tij “Shpirti i njeriut 
në Socializëm” është himn i pikpamjeve të tij. 

Megjithëse një shkrimtar pjellor dhe i gjith- 
anshëm, Uajlldi shkroi vetëm një roman në jetën e tij: 
“Portreti i Dorian Greit 

Bëri një tume për të dhënë leksione estetizmi 
në Amerikë, Angli dhe Kanada në 1879; 

I konsideruari si një nga dramaturgët më të 
mëdhenj të epokës Viktoriane, Uajlldi shkroi dhe 
prodhoi nëntë të tilla; 

• Qysh nga vdekja e tij, janë shkruar nëntë 
biografi, një nga të cilat nga nipi i tij, Merlin Holland 
në 1997; 

• Mbi jetën e Uajlldit, janë dedikuar disa filma 
biografikë, seri televizive dhe drama, qysh nga 1960. 

I famshëm për diksionin e tij të bukur dhe oratorinë 
e talentuar, Uajlldi është, pa asnjë dyshim, një nga 
figurat letrare udhëheqëse të mijëvjeçarit. Ai njihet 
gjithashtu si “Mbreti i Njerëzve të cilëve u vidhen 
citatet dhe batutat”. Jeta e Uajlldit ishte një uragan me 
pikpyetje që kur kalon nuk mund të mos vihet re. 

INTERVISTA 

Oskar Uajlldin, shkrimtarin tim ikonë, nga 
Irlanda, autorin e romanit të famshëm “Portreti i 
Dorian Greit”, mezi e gjeta në një rrugicë të vogël 
të Londrës, rruga “Adelaide”, pranë sheshit 
Trafalgar të Lord Nelsonit. Ai dukej i hapur për 
bisedë. Madje e kishte shpallur aty ku rrinte. 

Amal: Tungjatjeta, zoti Uajlld! Më lodhët, brodha 
shumë, por jam i lumtur që ju gjeta. Si jeni? 

Uajlld: Mos më thoni... Keni humbur andej nga 
Leicester, e di. Po kush jeni ju? 

Amal: Më falni që nuk u prezantova. Më quajnë 
Amal dhe jam nga Shqipëria, fqinjë përtejdetare e 
Italisë që ju e keni patur për zemër. 

Uajlld: Keni një emër islamist, mos jeni me 
origjinë nga Palestina? 

Amal: Hahaha! Jo, aspak! Jam puro shqiptar. 
Amal është emri im letrar dhe po ta lexoni mbrapsht, 
del emri dhe mbiemri im i vërtetë. 

Uajlld: Kuptoj! Në kohën kur unë shëtisja me 
gondola në Venecia, përtej detit ka qënë Turqia. Duket 
më paskan shpëtuar disa gjëra dhe duhet të për- 
itësohem. 

Amal: Gjithsesi, të prezantohemi, zoti Uajlld. 

Uajlld: Fyerje është kjo? 

Amal: Më rëntë rrufeja që jo. Prezantimi juaj më 
duhet për lexuesit shqiptar. Mbase nuk e dini, por nuk 
lexon më njeri libra sot. U duket humbje kohe... 

Uajlld: Për të bërë, çfarë? 

Amal: Oh, janë shumë të zënë duke mos bërë asgjë. 

Uajlld: Vërtet! Dyshoja se njerëzimi po bëhet 
mediokër duke pakësuar fushat e interesit. 

Amal: E saktë! Sot njerëzit mund të tregojnë 
kuriozitete dhe anekdota banale me shumë sukses 
lokaleve. Të rinjtë mbajnë bluza me fytyrën e Che 
Guevarës dhe kalben duke pirë makiato ndërsa jashtë 
demonstrojnë të papunët. Meshkujt më të rritur zihen 
për politikën, kurse femrat zihen për meshkujt. 

Uajlld: E mërzitshme. Ju duhet të keni një art të 
mërzitshëm... 

Amal: Nëse do t’i besojmë përfundimit tuaj në 
esenë “Dekadenca e gënjeshtrës” se ‘jeta kopjon artin’. 

Uajlld: Më duket interesante se si sot ‘dekadencën 
e gënjeshtrës’ e paska pasuar dekadenca e jetës. Kjo 
më gëzon se shton argumentin në favor të idesë sime 
se jeta kopjon artin. Gjithsesi, ju po më habisni. 

Amal: Unë ju kam admiruar qysh se ju kam 
njohur... Ju kam kushtuar edhe një roman. 




Bisedë me Uajlldin _ 9 

Uajlld: E vlerësoj këtë gjë. Por të kalojmë tek 
prezantimi se nuk kam shumë kohë. 

Amal: Pse? Unë do të mendoja se ju kohën e keni, 
kështu, bujarisht... 

Uajlld: Oh, jo, shikoni këta filipinezët që kalojnë 
këtej... 

Amal: (Kruan zërin) Atëherë, si quheni? 

Uajlld: Oskar Fingal O’Flahertie Wills Wilde. 

Amal: E dija që keni tre emra të mesëm. 
Datëlindja? Vendlindja? Kombësia? 

Uajlld: 16 Tetor 1854. Dublin, Irlandë. Irlandez. 

Amal: Uau! 

Uajlld: Çfarë ju habit? 

Amal: Keni ditëlindjen e një njeriu të madh 
shqiptar. Profesioni? 

Uajlld: Shkrimtar: dramaturg, romancier, poet, 
eseist, botues. 

Amal: Fëvizja letrare? 

Uajlld: Estetizmi. 

Amal: Martuar, me? 

Uajlld: Martuar me Konstanca Floid dhe pata dy 
djem: Siril dhe Vivian Holland. 


Amal: Edukimi? 

Uajlld: Deri nëntë vjeç më edukuan në shtëpi 
francezë dhe gjermanë, të cilët më mësuan edhe gjuhët 
e tyre. 

Amal: Shkolla e mesme? 

Uajlld: Pastaj më çuan në Shkollën Mbretërore 
Portora. 

Amal: Shkolla e lartë? 

Uajlld: Kolegji Triniti në Dublin dhe kolegji 
Magdalen në Oksford. 

Amal: Diplomimi juaj? 

Uajlld: Letërsia Klasike dhe Humane me rezultate 
të tilla të larta që shtangën këdo ngaqë nuk e prisnin 
nga ky “djalë i keq”. 

Amal: Përse u larguat nga Irlanda? 

Uajlld: Mund të qëndroja në Dublin, por, për një 
kombinim fati, një vashë e bukur, Florens Balkom, më 
theu zemrën duke u fejuar me Bram Stoker,... e njihni 
Bram Stoker? 

Amal: E njoh, i kam përkthyer një tregim 
“Mysafiri i Drakulës ”, është ai që ka shpikur Drakulën. 

Uajlld: Punë Drakule, dhe unë ia mbatha nga 
Irlanda përgjithmonë. 

Amal: Sa ju ngjanin prindërit? 

Uajlld: Më pëlqen kjo pyetje, por siç e shikoni 
nuk qesh dot. Im atë ishte kirurg sysh dhe veshësh dhe 

kishte disa fëmijë të paligjshëm nga marrëdhënie 
jashtëmartesore. Mamaja ishte një çikë jashtë kohe, 
patriote irlandeze, kampione e të drejtave të grave dhe 
poete. I doja prindërit e mi sa kohë që isha aguridhe, 
por pastaj fillova t’i gjykoj... 

Amal: A duhen gjykuar prindërit? 

Uajlld: Përse jo? 

Amal: Më pëlqyet këtu. Jeni i madh sepse edhe 
unë mendoj se nëse fëmijët nuk i gjykojnë prindërit 
ata do t’i kopjojnë prindërit. 

Uajlld: Nuk i fal prindërit dhe sugjeroj që fëmijët 
më mirë të mos i njohin baballarët, aq më tepër që një 
pjesë e baballarëve as që janë të vërtetët. 

Amal: Nga e morët “infeksionin” e gjenit të 
talentit? 

Uajlld: (Qesh) Mora nga mamaja poetin dhe 
revolucionarin. 

Amal: Orientimi seksual? 

Uajlld: E lemë këtë? 

Amal: Si të doni, por nuk do të doja që për ikonën 
time të letërsisë të spekullohej shumë. 

Uajlld: Ka vetëm një gjë në botë më të keqe se sa 
të përflitesh, dhe kjo është të mos përflitesh fare. 


Amal: Gjithsesi... 

Uajlld: Ok. Ka shumë klasifikime ku më fusin si: 
biseksual, homoseksual, metroseksual, robofetishist 
dhe linguist dhelpërak. Unë e përshkruaj seksualitetin 
tim si “oportunistik”. 

Amal: Ju e përqeshët dhe ironizuat shumë epokën 
tuaj Viktoriane. Madje edhe homoseksualitetin tuaj unë 
e konsideroj si një sarkazëm ndaj kësaj epoke, 
pavarësisht se të tjerë sot mund ta quajnë një akt 
revolucionar. Unë do të doja shumë që ju të ishit sot 
mes nesh aktiv me shkrime. Ne mund të themi të njëjtën 
gjë sot, por, besoj, e thënë nga ju të njëjtat fjalë marrin 
një peshë më të madhe specifike. A ka mundësi të më 
përshkruani veten tuaj në ditët tuaja më të mira të 
aksionit për t’u bërë i famshëm, gjë që e kishit deklaruar 
që kur ishit student në Oksford? Flokët i paskit 
gështenjë dhe sytë gri. 

Uajlld: Eh, Amal, ç’më sjell ca kohë të bukura në 
mend! Unë nuk synova dhe hyra në rrethet e klasës së 
sipërme londineze për t’u bërë njëri prej tyre, por për 
t’i kompromentuar. Burrat e klasës së lartë atëherë 
vishnin kostume të errta dhe mbanin kollare indiferente 
kurse unë i mbulova gishtat me unaza verbuese, mbaja 
një papijon gjigand dhe në dorë kisha një shkop që të 
shkonte në kompleks. Mbaja pantallona të bardha dhe 
dorashka që të shkonin me to, si edhe këpucë lëkure 
që binin në sy. Në xhepin e sipërm të xhaketës vija një 
shami në ngjyrë të çelur. Për standartet e asaj kohe 
sigurisht që isha i jashtbotshëm. Paraqitja ime merrte 
shumë fyerje nga mediokrit, por kjo më solli në qendër 
të vëmendjes, pikërisht atë që ëndrroja qysh student. 
Ju e shikoni që nuk jam një njeri prej natyre i pashëm. 

Jam mbi 1.80 i gjatë, pak mbipeshë, një fytyrë ovale 
dhe me rrobat doja të kompensoja pak paraqitjen. 

Amal: Kur thoni që nuk isha i pashëm me të dhënat 
tuaja, ju më bëni të ndihem keq për veten time, .. .kjo 
nuk është e drejtë. 

Uajlld: Më falni! Atëherë, lashë Oksfordin dhe 
shkova në Londër duke i vënë vetes detyrë që të isha 
në listën e mbrëmjeve të klasës së lartë ku bëra edhe 
miq të asaj klase siç ishin dy nga aktoret më ngazëllyese 
dhe të lavdishme të ditës si Sara Bernhardt dhe Lili 
Langtri, madje kam takuar edhe të dashurin e Lilit, 
Princin e Uellsit. 

Amal: Kam lexuar diku se përshtypja e parë që 
ata kishin kur ju takonin ishin fjalitë e përkryera që ju 
artikulonit në bisedë. 

Uajlld: Është e vërtetë. Të pranohesh në një 
shoqëri të lartë kur jeni trokë, pa tituj e pa para, ju 
duhet të gjeni mënyra të tjera. Kështu që unë, besoj 
me shumë sukses, ose i argëtoja njerëzit ose i trondisja. 

Amal: Çfarë më ka pëlqyer shumë në atë që bënit, 
dhe që duket e dobishme të bëhet edhe sot, ishte se ju 
flisnit me një grua sikur ju e dashuronit, dhe flisnit me 
një burrë sikur ai të mërziste shumë. 

Uajlld: Hipokrizia dhe gënjeshtra janë virtyte që 
të ngrenë në një shoqëri të degjeneruar. 

Amal: Disa fjalë kyç në të gjithë krijimtarinë tuaj 
janë pikërisht çfarë po thoni, pra kritikë hipokrizisë: 
mirësjellje dhe magjepsje nga njerëz mizorë dhe 

manipulues. 

Uajlld: Hipokrizia është mastiç që e mban 
shoqërinë sëbashku dhe gënjeshtra eviton konfliktin. 

Amal: Zoti Uajlld, dua ta ndaj një gjë me ju: këto 
që thoni lidhur me gënjeshtrën dhe hipokrizinë janë 
konstatim apo pohim personal domosdoshmërie? 

Uajlld: Nuk do t’ju përgjigjem me qëllim që ju të 
keni një ushqim pikant për trurin tuaj. 

Amal: Të flasim për aktivitetin tuaj universal 
letrar. Botimi i parë? 

Uajlld: Kam pas shkruajtur lirika dhe poezi qysh në 
kolegjin Triniti të cilat i botoja në periodikë të kohës si 
Kottabos dhe veçanërisht Revistën e Universitetit të 
Dublinit. Gjithsesi, përmbledhjen e parë me poezi të 
iituMumPoema e botova në mes të 1881 kur isha 27 vjeç. 

Amal: Si u prit? 

Uajlld: U prit mirë, në përgjithësi, dhe u ribotua 
në 1882, por Unioni i Oksfordit më akuzoi për 
plagjiarizëm. 

Amal: Në 1882 ju ftuan që të shkonit në Amerikën 
e Veriut për të mbajtur leksione në qytete të ndryshme. 
Si e pritën estetin anglez magjepsës? 

Uajlld: Eh, Amerika! E lodhshme. I rashë kryq e 
tërthor për një vit të tërë, megjithëse plani ishte vetëm 
për katër muaj. 


Amal: Kjo do të thotë sukses... 

Uajlld: Me përjashtim të shtypit që ishte therës 
dhe armiqësor, gjoja do të ndikoja në sjelljen e burrave 
dhe grave amerikane, duke më rritur popullaritetin, të 
tjerët më pritën mirë: pija uiski me minatorët në 
Kolorado dhe lajkatohesha në sallonet lluksoze të 
qyteteve. 

Amal: Si do të ndikonit mbi burrat dhe gratë? 

Uajlld: Mbaja leksione mbi estetizmin të cilën 
bota e quante ‘dekadente’. 

Amal: Pasi u kthyet, shkuat në Paris ca kohë dhe 
filluat turne leksionesh në Angli ku edhe u njohët me 
gruan tuaj dhe u martuat. Dhe në 1886 u joshët nga 
17-vjeçari Robert Ross në Oksford. Nga e kishte 
kuptuar ai se mund t’ju joshte? 

Uajlld: Bob ishte djalë i zgjuar. Kishte lexuar 
poezitë e mia dhe kishte kuptuar aludimet e mia mbi 
“dashurinë greke”. 

Amal: A ishit kaq i lirë, a kishit kohë me shumicë? 

Uajlld: Aspak. Mund të jem dukur i tillë sepse 
doja të dukesha i tillë, por nga vitet 1880 unë isha baba, 
botues dhe shkrimtar. 

Amal: Tregimet dhe përrallat tuaja janë tërheqëse, 
kanë një gjuhë të mrekullueshme të gjithkohshme dhe 
janë gjithpërfshirëse. Mund të përmendni ca për 
dashamirësit tuaj shqiptarë? 

Uajlld: Janë disa vëllime me tregime dhe përralla: 
Krimi i Lord Artur Savil dheTregime të ijera. Princi i 

Lumtur dhe Përralla të tjera. Portreti i Zotit W.H. etj. 

Amal: A e dini që po botoj një vëllim me pesë nga 
përrallat tuaja të përkthyera në shqip? 

Uajlld: Diçka më ka rënë në vesh, por kujdes të 
drejtën e autorit... 

Amal: Zoti Uajlld, më lejoni të kthjelloj disa 
dyshime që kam lidhur me tregimin që përmendet: 
Portreti i Zotit W.H. Ç’është kjo teoria lidhur me 
sonatat e Shekspirit? 

Uajlld: Ka një teori se Shekspiri është frymëzuar 
për të sh kr uar sonatat e tij tek dashuria e tij për një 
aktor djalosh me emrin Uilli Hju. Kjo është dyshuar 
në disa sonata ku ka disa shprehje të dy-kuptimta. Unë 
e avancoj këtë teori tek shkrimi im, madje kam frikë 
se e besoj vërtet. 

Amal: Pse nuk e lini Shekspirin e shkretë të qetë? 

Uajlld: Është një lloj ngushëllimi, miku im. 

Amal: I mërzitur nga gazetaria dhe i dëshiruar për 
t’i shprehur idetë tuaja estetike më gjerë e gjatë, ju 
filluat të shkruanit ese dhe artikuj, kryesisht në fonnë 
dialogu, ku nga më të famshmet janë “ Shpirti i Njeriut 
në Socializëm ” dhe “ Dekadenca e Gënjeshtrës ”. U 
thoni diçka lexuesëve shqipëtarë mbi filozofinë e tyre. 

Uajlld: Shikoni, mua më shqetësonte efekti i 
moralizimit mbi artin. Vizioni im ishte se arti dhe jeta 
nuk mund të merren së bashku, kështu, për mua, edhe 
një qeveri nga më të arsyeshmet ndaj artistëve, nuk 

është fare qeveri. Tek Shpirti i Njeriut në Socializëm 
shkruaj se “Nëse Socializmi është Autoritar; nëse ka 
Qeveri të armatosura me fuqi ekonomike, siç janë tani 
me fuqi politike... 

Amal: Ose të dyja bashkë... 

Uajlld: .. .ose të dyja bashkë, nëse, me një fjalë, 
ne kemi Tirani Industriale, atëherë gjendja e fundit e 
njeriut do të jetë më e keqe se e mëparshmja. 
Mekanizimi duhet ta çlirojë njeriun nga pesha e 
nevojës, duke e bërë atë, njeriun, që të përqëndrohet 
në krijime artistike. Me suprimimin e pronës private 
ne do të kemi një individualizëm të vërtetë, të bukur e 
të shëndetshëm. Askush nuk do ta shpërdorojë jetën e 
tij duke mbledhur gjëra dhe simbole gjërash. Ky njeri 
do të jetojë. Të jetuarit është gjëja më e rrallë në botë. 
Shumica e njerëzve vetëm ekzistojnë. 

Amal: Interesante! Ne sot themi të jetosh apo të 
vegjetosh dhe në vegjetim hyn gjithçka jo-produktive 
qoftë moralisht, psikologjikisht, shoqërorisht apo 
ardhmërisht. Juve ju shqetëson shpirti i njeriut të varfër 
më tepër se sa pamjaftueshmëria materiale në jetën e 
tij, apojo? 

Uajlld: Kur analizoja varfërinë, shkaqet dhe 
pasojat e saj, gjëja që më brengoste më shumë ishte 
fakti se shoqëria nuk i lejon ata të individualizohen 
dhe të arrijnë një formë vetmirëkuptimi apo vetëndë- 
rgjegjësimi dhe ndriçimi. Një simbol i individualistit 
suprem do të ishte vetëm Jezusi i Nazaretit. 

Amal: Si e lidhni këtë filozofi me artin? 

Uajlld: Arti është individualizëm, dhe indivi- 
dualizmi është një forcë shqetësuese dhe shpërbërëse. 
Pikërisht këtu qëndron vlera e tij kolosale. Sepse synimi 
i tij është që të prishi monotoninë e tipeve, skllavërinë e 
zakonit, tiraninë e dokeve dhe të ndalojë reduktimin e 
njeriut deri në nivelin e një makine. 

Amal: Por ajo pjesë e filozofisë suaj që ka 
çoroditur shumë sisteme filozofike, letrare dhe 
psikologjike është e famshmja “Jeta imiton Artin” tek 
eseja juaj “Dekadenca e gënjeshtrës ”. Se mos vetëm 
kjo, zoti Uajlld. Kam parasysh Portretin e Dorian Greit 
ku i hidhni një dorashkë tjetër intelektit të filozofisë 
duke thënë “I gjithë Arti është i padobi!” Por le të 
qëndrojmë tek eseja, më vonë i kthehemi Portretit. 

Uajlld: Unë nuk e di se çfarë thonë sot teori-cienët 
e Artit, por them se qëllimi i artit është të udhërrëfejë 
jetën dhe, që ta bëjë këtë, i vetmi shqetësim i tij duhet 
të jetë të gjuajë të bukurën dhe të përbuzë moralitetin. 
Bukurinë që unë shikoj në art dua t’ia pranëvë jetës së 
përditshme. 

Amal: Dhe kjo nuk ishte thjesht një projekt 
filozofik, por edhe praktik. Në Oksford ju e rrethonit 
veten me zambakë dhe porcelanë blu, në Londër ju 
ecnit përgjatë Pikadilit me një zymbyl në dorë dhe me 
flokët e gjatë që derdheshin mbi supet tuaja. Në këtë 
kohë Viktoriane, zoti Uajlld, ju keni qënë një 
provokator ngjyrandezur. E dini, zoti Uajlld, që ju 
quajnë zoti Paradoks dhe se kishit një art që ju shkonte 
me këtë? Një art sa subversiv aq edhe shkëndijues. 

Uajlld: Ky ishte misioni im. Artisti duhet të ketë 
idealet më të larta dhe se kënaqësia dhe bukuria duhet 
të zëvendësojnë etikën utilitare. 

Amal: Të jem i sinqertë, zoti Uajlld, unë e kam 
përkthyer dhe botuar esenë tuaj Dekadenca e 
Gënjeshtrës, ju do më ndjeni që nuk ju mora leje, nuk 
i qëndrova dot tundimit, aq madhështore është kjo ese. 

Uajlld: Pavarësisht, duhet që unë t’ju falenderoj 
që çorodisni sistemet e koncepteve letraro-filozofike 
në Shqipëri. 

Amal: Në këtë ese, miku im, jeni therës, shumë 
therës. E kam fjalën për fyerjet e shumta që bëni aty, 
duke i gjuajtur si bumerange nga të gjitha anët e për të 
tërë me besimin tuaj sarkastik se asnjë nuk do t’ju 
kthehej pas. 

Uajlld: (Qesh me peshën e metalit mbi buzë). 

Amal: Një sekondë, nuk do përmend fyerje të 
personalizuara. Atëherë, 

Kam frikë se po bëhemi të mbi-edukuar; të 
paktën të gjithë ata që janë të paaftë që të mësojnë, i 
janë kthyer mësimdhënies, ja ku ka mbërritur 
entuziazmi ynë për edukimin; 

Unë e pranoj që romanet moderne kanë shumë 
anë të mira. Ajo për të cilën unë këmbëngul është se 
romani si klasë është i palexueshëm; 

Në ditët e sotme, moda e të shkmarit poezi po 
ndiqet nga një numër si shumë i madh njerëzish dhe duhen, 
nëse është e mundur, që të shkurajohen nga kjo gjë; 

• Të gënjyerit dhe poezia janë arte, arte, siç thotë 
Plato, jo të palidhura me njëra-tjetrën dhe meritojnë 
studimin më të kujdesshëm dhe përkushtimin më të 
painteresuar; 

Të gënjyerit për hir të përmirësimit të brezit të 
ri, që është themeli i edukimit familjar, përdoret akoma 
mes nesh; 

• Sa më shumë që dikush analizon njerëzit, aq 
më shumë zhduken arsyet për analizë; 

Të menduarit është gjëja më e pashëndetshme 
në botë dhe njerëzit vdesin prej tij ashtu siç vdesin 
nga çdo sëmundje tjetër. Fatmirësisht, në Angli, të 
menduarit nuk është aq tërheqës. 

Uajlld: Wow! 

Amal: Hahaha! Zoti Uajlld, kryevepra juaj 
Portreti i Dorian Greit, kur ju e botuat në 1890, u quajt 
dekadent atëherë dhe teknikisht mediokër nga kritikët 
e sotëm. 

Uajlld: Keni të drejtë, e quajtën imoral... 

Amal: Ju shqetësonte kjo gjë? 

Uajlld: Çdo gjë që më rrit famën është e toleru- 
eshme. 

Amal: Hahaha, kjo e shiti librin tuaj dhe u bë 
popullor. 

Uajlld: Jo shumë e saktë kjo, Amal! Ju thoni që 
ky libër është një kryevepër jo se dëgjuat se kanë thënë 
imoral për të, por se ju e vlerësoni për çfarë është. 

Amal: Keni shumë të drejtë. Zoti Uajlld, kam edhe 
unë libra që mund të konsideroheshin nga kritikët 
‘imoral’, por nuk po bëhem popullor për tre arsye: 
njerëzit as që e dinë që unë i kam këto libra, vendi nuk 
ka as edhe një kritik dhe të gjithë shkruajnë erotizëm. 
Më falni për ndërprerjen... 

Uajlld: Nuk ka libra moral dhe imoral. Librat janë 
të shkruar mirë ose të pashkruar mirë. Gazetat nuk më 
kishin dhe aq qejf. 

Amal: Tek Dorian Grei ju thoni në esencë se 
mirësia dhe bukuria nuk janë medoemos gjithmonë të 
lidhura. Mund ta zgjeroni pak? 

Uajlld: Nuk më habit fakti që ju sot e pëlqeni dhe 
e kuptoni më mirë librin tim. Kultura e rinisë suaj dhe 
kultura e famshmanëve tuaj sot është e obsesuar ndaj 
seksit në kurriz të shpirtit. Libri im ka qënë një 
parathënie e kësaj dhe unë jam i dyzuar në ndjenjat e 
mia. Mendoj se rinisë dhe bukurisë i bëhen elozhe të 
tepruara. Njerëzit nuk arrijnë të bëjnë zgjedhjen e duhur 
midis një jete më kuptimplote dhe një obsesioni ndaj 
bukurisë fizike. 

Amal: Keni të drejtë, zoti Uajlld. Njerëzit e bëjnë 
dëm një pjesë të mirë të jetës së tyre duke besuar se 
lumturia është rini dhe bukuri artificiale. 

Uajlld: Ju thatë se kritikët e sotëm e kanë quajtur 
teknikisht mediokër... 

Amal: Madje kanë spekulluar edhe për burimin e 
spuntos së saj. 

Uajlld: Ata spekullojnë për mua dhe veç se më 
mbajnë gjallë, por edhe kureshtin njerëzit për të më 
lexuar. Po për ata vet kush do të spekullojë? Ata duhet 
të më falenderojnë se mbajnë familjen mbi kurrizin tim. 

Amal: Nuk do t’i shtoja gjë tjetër kësaj që thatë. 
Gjithsesi nuk mund t’i lejoj vetes që të mos e shfrytëzoj 
rastin që jam me ju për t’ju pyetur për një thënie tuajën 
në Portretin e Dorian Greit, një thënie e famshme tani, 
por edhe e keqkuptuar. Konkretisht, keni shkruar aty 
se “I gjithë arti është i padobishëm”. A i keni bërë 
ndonjëherë koment kësaj thënieje? Do të isha shumë i 
dëshiruar të dëgjoja një zgjerim të mendimit. 

Uajlld: Pas botimit të romanit në 1890, një student 
i Oksfordit, Bernulf Kleg, më duket, më nisi një letër 
ku më kërkonte të zgjeroja mendimin. Unë i ktheva 
përgjigje me shkrim, urdhëro një kopje të dorëshkrimit 
të cilën e shpëtoi nga zhdukja miku im besnik Robert 
Ross. 

Transkript: 

16, TITE STREET, 

CHELSEA. S.W. 

I dashur zotëri, 

Arti është i padobishëm sepse synimi i tij është 
thjesht të krijojë një gjendje emocionale. Ai nuk 
udhëzon ose nuk influencon në asnjë lloj mënyre 
veprimin. Është tejet steril, dhe nota e kënaqësisë së 
tij është steriliteti. Nëse përsiatja pas leximit të një 
vepre arti, pasohet nga ndonjë aktivitet i ndonjë lloji, 
atëherë kjo vepër arti ose është i një cilësie të dorës së 
dytë, ose spektatori nuk ia ka arritur të fitojë një 
përshtypje të plotë artistike. 

Një punë arti është e padobishme ashtu siç është e 
padobishme edhe një lule. Një lule lulëzon për gëzimin 
e vet. Edhe ne marrim një çast gëzim duke e parë lulen. 
Kjo është e gjitha që mund të thuhet për marrëdhënien 
tonë me lulen. Natyrisht, njeriu mund ta shesë lulen 
dhe ta bëjë atë të dobishme për veten e vet, por kjo 
nuk ka të bëjë fare me lulen. Kjo gjë është aksidentale 
për lulen, është abuzim. E gjithë kjo, kam frikë se është 
shumë e ndërlikuar. Dhe tema është shumë e gjatë. 

Ijuaji 

Oskar Uajlld 

Amal: Besoj, zoti Uajlld, se pas përgjigjes suaj, 
djaloshi i shkretë Bernvulf shkoi dhe u bë tapë në 
ndonjë klub më konfuz se më parë. 

Uajlld: Në mos nuk ia futi vetes! 

Amal: Hahaha! Ok, Uajlld, meqënëse jemi tek 
humori. Ju e kaluat çdo gjë personale me epokën 
Viktoriane. Fillimisht e nisët me synimin që ta irritonit 
shoqërinë Viktoriane me ekstravagancën në veshjen 
tuaj dhe me stilin tuaj të të folurit, pastaj e tërbuat këtë 
shoqëri me romanin tuaj të Dorian Grei, një roman ku 
vesin ju e kishit fshehur nën art, dhe, më në fund, gjetët 
një mënyrë për ta kritikuar shoqërinë me stilin e saj. 
Këto ishin komeditë. Shumë e mënçur, miku im. Cilët 
ishin dhe a patën sukses ato? 

Uajlld: Ishin nëntë, drama dhe komedi. Komedi 
ishin: Erashka e Zonjës Windermere, Një grua pa 
rëndësi , Një bashkëshort shembullor dhe “Rëndësia e 
të qënit i sinqertë”. Komeditë ndiqeshin nga ajka e 
londinezëve dhe rrotulloheshin rreth lindjeve të 
paligjshme, identiteteve të gabuara dhe mëkateve ku 
subversioni ndaj shoqërisë fshihej hollë nën humorin 
e mprehtë. Në rritjen e popullaritetit të tyre ndihmonte 
edhe kritika konservatore. 

Amal: Tek “ Erashka e Zonjës Windermere'\ kjo 
fjala ‘erashkë’ a mos i referohet idiomatikisht 
simpatizantit të saj? 

Uajlld: E kam bërë padashje, por më pëlqen 
dykuptimësia. Amal, nga të gjitha format e artit, teatri 

është më e fismja. 

Amal: Është, Zoti Uajlld, por unë nuk shkruaj dot 
drama. Trashëgimia juaj dhe fama juaj i kushtohen 
kryesisht dramës. 

Uajlld: Epo. .. 

Amal: A do ta teproja po t’ju kërkoja, në emër të 
së vërtetës, në emër të informimit, në emër të 
madhështisë suaj dhe të portretit tuaj të plotë, që të më 
tregonit fare shkurt se si u njohët me Bosin, pra Alfred 
Dagllasin? Se, t’ju flas hapur, mua më duket se në atë 
çështjen e burgut u ngatërruat vet. Ja bëtë vetes me 
padinë që i bëtë Markezit të Kuinsbërit duke e paditur 
për ‘fyerje me shkrim’ ndaj jush meqënëse ju kishte 
quajtur ‘sodomist’ (pederast aktiv). Shokët ju thanë që 
të mos ia varnit atij burri të lajthitur pavarësisht se ishte 
i ati i djaloshit me të cilin ju kishit ato marrëdhënie. 

Uajlld: Ku është pyetja këtu? 

Amal: Më falni, Si ndodhi që nga akuzues ju 
përfunduat i akuzuar? 

Uajlld: Shumë vonë e kam kuptuar se të falësh 
një njeri është bezdia më e madhe për të. Nuk kisha 
atëherë kohën që kam tani për të menduar, kështu që 
nuk ma preu që atje do të më vërtetohej që marrëdhënia 
ime e ngushtë me Bosie... 

Amal: Lordin Alfred Dagllas? 

Uajlld: Po. E thërrisja Bosie me përkëdheli. 

Amal: Eh, zoti Uajlld, keni qënë i pafat. Kur 
mendoj se çfarë parajse është sot për homoseksualët, 
deri atje sa jo vetëm që mund ta shpallin hapur, mund 
të martohen, por mund të bëhen edhe kryeministra dhe 
ministra. 

Uajlld: Kjo nuk më gëzon. E ç’kuptim ka të 
zhdukesh në një turmë të njëjtësh? Ku shkuan 
ekscentrikët? 

Amal: Ndoshta, zoti Uajlld, kjo përshtypje e juaj 
se nuk ka më ekscentrikë, vjen nga fakti se të gjithë 
janë bërë të tillë sot...dhe është konvencionali ai që 
tashmë bie në sy. 

Uajlld: Interesante, Amal! Po nuk bëhej fjalë për 
martesë, atëherë, aspak. Pastaj, me ç’kuptoj unë, sot 
të gjithë burrat e martuar jetojnë si beqarë kurse beqarët 
jetojnë si burra të martuar. 

Amal: Aha, ju e thoni këtë tek Portreti i Dorian 
Greit. 

Uajlld: Unë mund ta përdor pasurinë time si të 
dua e ku të dua. Më falni, zoti Amal, nëse ju e shpallni 
orientimin tuaj, një gjë kaq intime, kjo është kaq, kaq 
poshtëruese. Dalja ime hapur më kushtoi gjithçka të 
shtrenjtë që zotëroja dhe vlerësoja. Dhe sidomos gruan 
dhe familjen. 

Amal: Ndryshojnë kohët, miku im. 

Uajlld: Po nëse homot janë shtuar, dalin hapur 
dhe martohen ... kush i bën fëmijët? 



28 


Vladimir Marku 


Amal: Normalët. 

Uajlld: Kur ju e bëni këtë dallim, vazhdoni me 
ndërgjegje të poshtëroheni. Kjo është shtangëse. Mua 
më poshtëruan, më burgosën, më falimentuan ekono- 
mikisht, por e keqja nuk më kishte ndodhur derisa më 
hoqën fëmijët. Derisa, atëherë kjo i ndodhte një aitisti, 
i bie që të gjithë homot dhe pederastët sot të jenë artistë. 

Amal: Eh, artista ... 

Uajlld: Jo art dhe jo fëmijë, çfarë i lenë botës këta 
njerëz? Cila është pavdekësia e tyre? 

Amal: Ndoshta sfidën, ndoshta rebelimin... 

Uajlld: Ndoshta dopio-perversitetin, ndoshta 
...Në këtë botë tuajën të kënaqësisë, ju paskit 
legjitimuar mëkatin dhe e keni futur në birucë moralin 
dhe virtytin. 

Amal: Por ju vet... 

Uajlld: Pikërisht. Unë u bëra rrob i oreksit tim, 
unë tradhëtova gjithçka dhe gjithkënd, unë humba 
shpirtin. Të kërkosh të ngopësh shpirtin me mjete 
shqisash, kjo është përfundimisht fatale për njerëzimin. 
Dhe si e quani ju këtë? Ah, të drejtat e individit. 

Amal: Por ju, tek Portreti i Dorian Greit thoni se 
“njerëzit duhet të jetojnë për kënaqësinë”. 

Uajlld: Nuk e them unë, e thotë Lord Henri, dhe 
Lord Henri mund të ishte një maskë. Vetëm një i 
pakënduar mund ta marrë fjalë për fjalë. 

Amal: Ju lutem, le t’i kthehemi historisë me Bosin 
dhe si ratë në burg. 

Uajlld: Është pak e sikletshme, por nuk kam 
ndonjë arsye të fortë për t’ua refuzuar përgjigjen. 
Atëherë, Alfred Dagllas, ose Bosi, siç e thërrisnin 
familja dhe shokët, ishte një djalosh i pashëm dhe i 
llastuar në universitetin e Oksfordit. Mua më prezantoi 
me të Lionel Xhonson në vitin 1891. U lidhëm me një 
miqësi intime, një miqësi e fortë ndjesore dhe 
takoheshim rregullisht. Unë merrja të ardhura nga 
dramat e mia kështuqë i plotësoja çdo tek material, 
artistik apo seksual. Ai pastaj më tërhoqi në nëntokën 
e prostitucionit homoseksual, dhe këtu u njoha me plot 
djem të tjerë. Këto marrëdhënie nuk ngjanin fare me 
lidhjet e mia homoseksuale me Xhon Grei, Ross dhe 
Dagllas, sepse këta ishin të rrethit tim estet dhe duket 
më mbetën besnik edhe pasi më mposhti meningjiti. 

(Uajlld heshti. Unë ia respektova heshtjen) 

Babai i Lord Alfredit, Markezi i Kuinsberit, ishte 
i mirënjohur për ateizmin, sjelljet brutale dhe krijimin 
e rregullave moderne të boksit. Markezi na akuzoi 
drejtpërsëdrejti për marrëdhënien tonë, por kisha arritur 
që ta qetësoja derisa më erdhi një herë pa lajmërim në 
shtëpi dhe më paralajmëroi: “Nëse ju kap juve dhe 
djalin tim në një restorant publik, do t’ju zhdëp në dru”. 

Amal: Si iu përgjigjët ju? 


Uajlld: I thashë: “Unë nuk i di rregullat e 
Kuinsbërit, por rregulli i Oskar Uajlldit është që të 



30 _Vladimir Marku 

shtjerë me të parën”. 

Në 18 Shkurt 1895, Markezi më la tek klubi im 
një kartëvizitë ku kishte sh kr uar “Për Oskar Uajlldin, 
homoseksualin”. Nuk i dëgjova shokët dhe e hodha 
në gjyq për shpifje kriminale në publik. Gjyqi mori 
drejtim të gabuar dhe nga akuzues dola i akuzuar sepse 
avokatët e Markezit kishin bërë goxha punë duke 
shtënë në dorë letra të miat drejtuar Bosit, dëshmitarë 
nga bota e prostitucionit dhe një analizë të shkrimeve 
të mia. Ligjet kundër homoseksualizmit ishin shumë 
të forta në ato kohë, kurse opinioni ishte akoma edhe 
më i fortë kundër. Unë tërhoqa akuzën dhe gjyqi u 
mbyll, por, pas disa ditëve, më arrestuan dhe më dënuan 
me dy vjet punë të rëndë. 

Amal: Më vjen shumë keq, zoti Uajlld, që ju ka 
ndodhur kjo. Me sa kam marrë vesh, gjatë kohës së 
burgut, i detyruar të mermit pjesë edhe në predikimet 
në kishë, nga puna e rëndë, sëmundjet dhe uria juve 
jeni rrëzuar dhe keni çarë daullen e njërit vesh që do të 
ishte fatal më vonë për jetën tuaj. Asnjë lloj privilegji 
special nuk ju bënë. Turp! Po ai bastardi, Dagllas, kur 
ju ishit i sëmurë ju kishte thënë: “Kur ju nuk jeni në 
piedestal, ju nuk jeni fare interesant”. Por ju lexuat dhe 
shkruat shumë në burg. Kur dolët nga burgu, zoti Uajlld? 

Uajlld: 19 Maj 1897. Ia mbatha për Paris kur dola 
nga burgu si një gjë pa vlerë, si një gjë në fund të 
misionit, si një penel i tharë, ose i konsumuar... Bosi? 
Bosin e kam falur. Në Francë shkova si Sebastian 
Melmoth. 


Amal: Ç’ne ky emër? 

Uajlld: Nga Shën Sebastian, një personazh i një 
romani gotik shkruar nga një dajë i imi, Çarls Maturin. 

Amal: A vazhduat shkrimet në Francë? 

Uajlld: Fillimisht i nisa dy letra të gjata botuesit 
të Kronikës Ditore ku i përshkruaja kushtet brutale në 
burgjet angleze. Brutalitet i tillë saqë shkarkoi edhe 
një gardian për arsye se i dha disa biskota një fëmije të 
burgosur anemik. Kjo mbështeste edhe faktin se sa të 
drejtë kisha patur kur përshkruaja korrupsionin dhe 
degjenerimin e dënimit në esenë time Shpirti i Njeriut 
në Socializëm. Pastaj shkruajta një poemë: Ballacla e 
Burgut në Reading e cila pati sukses dhe u botua shtatë 
herë brenda dy vjetësh, nën emrin C.3.3. Pas botimit 
të shtatë unë vura emrin tim të vërtetë në të, megjithëse 
kritika e kishte kuptuar. 

Amal: Mua nuk më pëlqeu fakti se ju e takuat dhe 
jetuat me Dagllasin për ca kohë. Përse? Ai kishte qënë 
shkaku i fatkeqësive tuaja. 

Uajlld: As miqtë e as familjet tona nuk e miratuan 
këtë gjë, por unë nuk prisja që ata të më kuptonin. As 
ju nuk pres që të më kuptoni. Unë tashmë isha një 
kriminel të cilit i ishte xhveshur fytyra, kisha tjetër 
emër, familje që më refuzonte të takoja fëmijët dhe 
ndjeja nevojën që të kthehesha tek vendi i “krimit”. 
Kështu, për rreth pesë-gjashtë muaj ne jetuam sëbashku 
pranë Napolit derisa na ndanë me kërcënimin se do të 
na ndërprisnin fondet. 

Amal: Dhe, më pas, çdo gjë u rrokullis shpejt qoftë 
edhe nëpër një vetmi shkatërruese. Adresa e fundit ku 

keni qëndruar ishte Hoteli i Alsasës në Paris. Korrigjuat 
dhe i dërguat botuesit tuaj Një bashkëshort Shembullor 
dht' Rëndësia e të qënit i ndershëm, por refuzuat të 
shkruanit ndonjë gjë tjetër. Endeshit bulevardeve i 
vetëm dhe pinit alkol kur kishit para. Në 12 Tetor 1900 
i dërguat një telegram mikut tuaj Ross ku i kërkonit që 
të vinte. Por më parë mbërriti miku tjetër Turner që ju 
gjeti në depresion. Madje besniku Turner ishte pranë 
shtratit tuaj minutat e fundit. 

Uajlld: Turner dhe Ross më kanë bërë borxhli. Uma 
e Bobit, me kërkesën e tij, ndodhet pranë meje tani. 

Amal: Kur ju erdhi ftesa për ta lënë këtë botë? 

Uajlld: 30 Nëntor 1900. 

Amal: Ftesa kaq shpejt, në moshën 46 vjeç, ishte 
për shkak të famës suaj, ishte ndonjë bast i juaji, ishte 
trashëgimi apo çfarë? 

Uajlld: Ishte thjesht një infeksion në vesh që më 
shkaktoi meningjit cerebral. 

Amal: Cila ishte ‘shtëpia e miqëve’? 

Uajlld: La Pierr Lashe, Paris, Francë. Fillimisht, 
më çuan në një varrezë jashtë Parisit, por në 1909 u 
transferova në Per Lashe. Qivurin tim e projektoi dhe e 
ndërtoi një amerikan, Sir Xhakob Epshtein, me porosi 
të Bobit, i cili kishte kërkuar që të sajonin një të ndarë 
për hirin e tij dhe uma e Bobit erdhi pranë meje në 1950. 

Amal: E kam parë varrin tuaj, jo në Paris, por foto 
në internet, nëse e dini se ç’është. Ju betohemqë ashtu 
siç erdha këtu në Londër për të biseduar me ju, këtu 

në rrugën Adelaide, do të shkoj edhe në Paris t’ju çoj 
një zymbyl. 

Uajlld: Ah, e dini që zymbylat janë të preferuarit 
e mi! Ju falenderoj! 

Amal: Më e vogla gjë që mund të bëj për të treguar 
se sa ju admiroj si shkrimtar. Madje do të përpiqem që 
të fle një natë në dhomën tuaj në hotelin 4-yjesh 
“L 'Hotel Thonë që e kanë zbukuruar ashtu siç do ta 
donit ju. Ishallah, zoti Uajlld, e përballoj çmimin e një 
nate se thuhet që është e thekur. Ju duhet të kërkoni 
interesat tuaja. 

Uajlld: Nuk është ide e keqe. 

Amal: Që t’i dini, zoti Uajlld, shumë gjëra janë 
bërë për ju. I pari që shkroi një biografi për ju ishte 
miku juaj Frank Harris. Kaluan ca kohë dhe në 1987 
një të tillë e shkruan Riçard Elman, pasuar nga një 
tjetër në 2003 nga Neil MakKena. Janë bërë dy filma 
mbështetur në jetën tuaj. Mendimi i përgjithshëm është 
se ju e keni ndriçuar Evropën dhe Amerikën me 
poezitë, dramat dhe esetë tuaja. Një qind e dhjetë vjet 
pasi ju ikët, veprat tuaja prodhohen dhe lexohen. 
Citatet, epigramat dhe batutat tuaja janë të famshme, 
therëse dhe gjithmonë të kohës. 

Uajlld: Përse duhet të vdesë njeriu që të bëhet i 
famshëm? 

Amal: Për një arsye të thjeshtë: Pasi ke vdekur, je i 
vdekur, sado i madh të jesh, pra çështje konkurence dhe 
cmire. Por ju keni qënë i madh tërë kohës, tani thjesht po 
daraviten disa koncepte që ju dënonin. Dhe e dini, nga 

ana jonë të bëjnë Qytetar Nderi vetëm postmortum, për 
të njëjtën arsye: konkurencë dhe cmirë. 

Amal: Nëse do të mermim një ylber që fillon majtas 
me ngjyrat e çelura duke shkuar djathtas drejt ngjyrave 
të errta, krijimtaria juaj letrare nga ç’krah filloi? 

Uajlld: (Mendohet paksa) Krijimtaria shkon pak 
a shumë me moshën dhe pjekurinë dhe botkuptimin, 
kështu që ka filluar nga e majta duke shkuar djathtas, 
nga i miri dhe i bukuri tek pafajsitë e humbura, kalbja 
dhe hipokrizia. 

Amal: Si është aty ku jeni, zotëri? 

Uajlld: Më mirë mos pyesni. 

Amal: Cili ka qënë parimi juaj udhërrëfyes në jetën 
dhe shkrimet tuaja? 

Uajlld: Estetika. 

Amal: Dhimbja ju ka shoqëruar, e vërtetë është kjo? 

Uajlld: Jo pikërisht ashtu. Shoqëruesi im i vetëm 
ka qënë realizmi, kurse dhimbja personaliteti im i 
vetëm. 

Amal: A mund të jepni ndonjë këshillë për 
shkrimtarët e rinj? 

Uajlld: Të mbajnë ditar dhe të gënjejnë sa më 
shumë! 

Amal: Ju falenderoj me shpirt, zoti Uajlld, që 
kushtuat kohë e vëmendje për këtë intervistë. 

Uajlld: Ishte kënaqësia ime. 

Amal: Mirëupafshim në Paris. 

Uajlld: Fluturim të mbarë. 

Uondër, Rr. Adelaide, 04.10.2010 

Letër që Oskar Uajlldi ia ka dërguar Lordit Alfred 
Dagllas 

Janar 1893, Babbacombe Cliff 
Djaloshi im, 

Soneta jote është e mrekullueshme dhe është 
magjepsëse që ato buzët e tua petalkuqe trëndafili nuk 
janë bërë më pak për çmendurinë e muzikës dhe këngës 
se sa për çmendurinë e puthjes. Shpirti yt i brishtë prej 
ari baret mes pasionit dhe muzikës. E di që zymbyli, 
të cilin Apollo e dashuronte kaq çmendurisht, ishe ti 
në kohët greke. Përse je vetëm në Londër, dhe kur do 
të shkosh në Salisbëri? Shko atje që të frekosh duart 
në muzgun gri të gjërave gotike, dhe hajde këtu kurdo 
që të duash. Është një vend i mrekullueshëm dhe vetëm 
ti mungon, por shko fillimisht në Salisbëri. 

Gjithmonë, me dashuri të pashtershme, 


I yti, Oskar 

